Javaslat a jogi képzési terület **közös** kompetenciáira

Tudás

* Ismeri a társadalomtudományok fogalmi készletének, módszerének alapelemeit
* Ismeri az az államra és a jogrendszerre vonatkozó alapvető és általános elméleti és gyakorlati ismereteket, a jogintézmények elvi hátterét és gyakorlati működési módozatait
* Ismeri a főbb jogágak alapvető szabályait és működését
* Ismeri a jogi szaknyelv jellemzőit, sajátos fogalomhasználatát
* Ismeri a magyar közigazgatás, valamint bíróság szervezet- és igazgatási rendszerét

Képesség

* Felismeri a szakmájához szükséges, jogilag releváns információkat
* Képes a szakmai munka, döntések társadalmi és etikai következményeinek megértésére
* Ismeretei alapján képes a joggal, társadalmi jelenségekkel kapcsolatos viták értelmezésére és vélemény kialakítására
* Képes jogi szakszövegek megértésére, értelmezésére
* Képes a jogi terminológia világos és szakszerű használatára és jogi kérdések érthető megfogalmazására
* Jártas az információtechnológiai kérdésekben, képes az adatbázisok, online rendszerek használatára

Attitűd

* Nyitott a szakmai továbbképzésben való részvételre
* Kész önálló tanulásra és új ismeretek megszerzésére
* Érzékeny a szakmai, társadalmi problémákra
* Elkötelezett az igényes és minőségi munkára

Autonómia, felelősség

* Önállóan, pontosan végzi munkáját, törekszik a formai világosságra az írott és verbális feladatteljesítés során
* Felelősséget vállal a köz érdekében végzett munkáért
* Elfogadja a szakmai együttműködés kereteit, a ráháruló szerepeket és funkciókat, a közös munkából származó felelősséget